Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 292, flimkien mal-Artikoli 153 u 166 tiegħu, Wara li kkunsidra l-proposta mill-Kummissjoni Ewropea, Iż-żgħażagħ intlaqtu partikolarment ħażin matul il-kriżi. Ir-rati tal-qgħad fost iż-żgħażagħ laħqu l-ogħla livelli storiċi fis-snin li għaddew f'diversi Stati Membri, mingħajr ebda sinjal ta' tnaqqis fuq medda qasira ta' żmien. It-trawwim tal-kapaċità għall-impjieg u tal-produttività taż-żgħażagħ huwa kruċjali biex jersqu lejn is-suq tax-xogħol. B'DAN JIRRAKKOMANDA LI L-ISTATI MEMBRI: Jipprovdu informazzjoni lill-Kummissjoni sa tmiem l-2015 dwar il-miżuri li ttieħdu f'konformità ma' din ir-Rakkomandazzjoni; JINNOTA LI L-KUMMISSJONI GĦANDHA L-ĦSIEB LI: Trawwem il-kooperazzjoni mill-qrib mal-Istati Membri, l-imsieħba soċjali u partijiet interessati oħra bil-għan li din ir-Rakkomandazzjoni tiġi applikata b'mod rapidu; Tirrapporta dwar il-progress fl-applikazzjoni ta' din ir-Rakkomandazzjoni abbażi tal-informazzjoni pprovduta mill-Istati Membri; Magħmul fi Brussell, l-10 ta' Marzu 2014. Il-pajjiż li qed joħroġ il-munita: Il-Latvja Is-suġġett tal-kommemorazzjoni: Riga – il-Kapitali Ewropea tal-Kultura tal-2014 Id-deskrizzjoni tad-disinn: L-immaġni ċentrali tal-munita turi l-profil tal-belt ta' Riga u ċ-ċentru storiku tal-belt li ġiet inkluża fil-lista tas-Siti ta' Wirt Dinji tal-UNESCO. Fin-naħa ta' fuq tal-immaġni, l-iskrizzjoni "EIROPAS KULTURAS GALVASPILSETA" (il-kapital Ewropew tal-kultura) u fin-naħa ta' isfel l-isem tal-belt iċċelebrata u s-sena tal-ħruġ "RIGA – 2014", u taħt l-indikazzjoni tal-pajjiż tal-ħruġ "LV". Iċ-ċirku ta' barra tal-munita juri t-12-il stilla tal-bandiera Ewropea. L-għadd ta' muniti li jridu joħorġu: miljun (1) Id-data approssimattiva tal-ħruġ: Settembru 2014 Il-pajjiż li qed joħroġ il-munita: Il-Portugall Is-suġġett tal-kommemorazzjoni: L-40 Anniversarju tar-Rivoluzzjoni tal-25 ta' April Id-deskrizzjoni tad-disinn: Iż-żewġ kurvi jirrappreżentaw il-forma ġenerali ta' qronfla, il-fjura li tissimbolizza l-moviment, li hija wkoll l-oriġini tal-isem tar-rivoluzzjoni. L-isem tal-pajjiż tal-ħruġ "IL-PORTUGALL" u l-armi huma minquxa fin-naħa ta' fuq tal-fjura. Iċ-ċentru tal-immaġini juri d-data tal-avveniment "25 DE ABRIL" (25 ta' April) u fil-qiegħ jinkiteb in-numru ta' snin imgħoddija mir-revoluzzjoni "40 ANOS" (40 sena) u s-sena tal-ħruġ "2014". Il-forma tal-ittri u tan-numri hija ispirata fuq dawk użati f'kartelluni u informazzjoni politika oħra ta' appoġġ 40 sena ilu, bħala simbolu tal-perjodu ewforiku li kien hemm eżatt wara l-avveniment. Iċ-ċirku ta' barra tal-munita juri t-12-il stilla tal-bandiera Ewropea. L-għadd ta' muniti li jridu joħorġu: Id-data tal-ħruġ: April 2014 Il-pajjiż li qed joħroġ il-munita: Il-Portugall Is-suġġett tal-kommemorazzjoni: Is-Sena Internazzjonali tal-Biedja mill-Familji Id-deskrizzjoni tad-disinn: Fil-parti ċentrali tad-disinn hemm rappreżentati għodod tipiċi li jintużaw fl-agrikoltura tradizzjonali, flimkien ma' prodotti tal-biedja: tiġieġa fiċ-ċentru, imdawwra minn qargħat ħomor, basket patata, u ħaxix u fjuri oħra. Fin-naħa tax-xellug, f'nofs ċirku, is-suġġett tal-kommemorazzjoni "AGRICULTURA FAMILIAR" (Biedja mill-Familji) u fin-naħa tal-lemin, f'nofs ċirku, l-isem tal-pajjiż tal-ħruġ: "IL-PORTUGALL" segwit mis-sena tal-ħruġ "2014". Fin-naħa ta' isfel tax-xellug il-marka taz-zekka "INCM". Iċ-ċirku ta' barra tal-munita juri t-12-il stilla tal-bandiera Ewropea. L-għadd ta' muniti li jridu joħorġu: Id-data tal-ħruġ: Otturbru 2014 L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: EPSO/AD/278/14 – Amministraturi (AD 7) fl-oqsma li ġejjin: Il-forensika diġitali L-analiżi operattiva Għal aktar tagħrif ikkonsulta l-websajt tal-EPSO http://blogs.ec.europa.eu/eu-careers.info/ Fil-Kawża E-10/13, l-Awtorità ta' Sorveljanza tal-EFTA v l-Iżlanda – APPLIKAZZJONI għal dikjarazzjoni li billi naqset, fiż-żmien preskritt, milli tadotta miżuri meħtieġa għall-implimentazzjoni korretta fil-leġiżlazzjoni nazzjonali tagħha d-dispożizzjonijiet tal-Artikoli 2 (1) (a) - (d) u 2 (2) (a) - (b) tal-Att imsemmi fil-punt 21 b tal-Anness XVIII għall-Ftehim dwar iż-Żona Ekonomika Ewropea, (id-Direttiva 2006/54/KE tal-Parlament Ewropew u tal-Kunsill tal-5 ta' Lulju 2006 dwar l-implimentazzjoni tal-prinċipju għal opportunitajiet indaqs u trattament ugwali għan-nisa u l-irġiel fi kwistjonijiet ta' impjiegi u x-xogħol (tfassil mill-gdid), kif adattat għall-Ftehim permezz tal-Protokoll I tiegħu, l-Iżlanda naqset milli tissodisfa l-obbligu tagħha skont l-Att, il-Qorti, magħmula minn Carl Baudenbacher, President, Per Christiansen (Imħallef-Rapporteur) u Páll Hreinsson, Imħallfin, taw is-sentenza tagħhom fil-15 ta' Novembru 2013, li l-parti operativa tagħha hija kif ġej: Il-Qorti b'dan: Tiddikjara li, billi naqset milli timplimenta b'mod korrett l-Artikolu 2 (1) (a) - (d) u l-Artikolu 2 (2) (a) - (b) tal-Att imsemmi fil-punt 21 b tal-Anness XVIII mal-Ftehim dwar iż-Żona Ekonomika Ewropea (Id-Direttiva 2006/54/KE tal-Parlament Ewropew u tal-Kunsill tas-5 ta' Lulju 2006 dwar l-implimentazzjoni tal-prinċipju ta' opportunitajiet indaqs u ta' trattament ugwali tal-irġiel u n-nisa fi kwistjonijiet ta' impjiegi u xogħol (tfassil mill-ġdid)), kif adattat għall-Ftehim taż-ŻEE mill-Protokoll 1 tiegħu, l-Iżlanda naqset milli twettaq l-obbligi tagħha skont dan l-Att. Tordna lill-Iżlanda tħallas l-ispejjeż tal-proċeduri. Il-Qorti b'dan: Tiddikjara li billi naqset milli tadotta kull miżura meħtieġa sabiex jiġi implimentat l-Att imsemmi fil-punt 16a tal-Kapitolu II tal-Anness XIII tal-Ftehim dwar iż-Żona Ekonomika Ewropea (id-Direttiva tal-Kummissjoni 2010/48/UE tal-5 ta' Lulju 2010 li taddatta għall-progress tekniku d-Direttiva 2009/40/KE tal-Parlament Ewropew u tal-Kunsill dwar testijiet tal-kundizzjoni ta' vetturi u tal-karrijiet tagħhom għat-triq), kif adattata għall-Ftehim permezz tal-Protokoll 1 tiegħu, fiż-żmien preskritt, (ħlief, fiż-żewġ każijiet, għall-paragrafu 3 tal-Anness II għad-Direttiva dwar iċ-ċertifikati li jgħidu li vettura hija tajba għat-triq, li għandha tiġi implimentata biss sal-31 ta' Diċembru 2013), ir-Renju tan-Norveġja naqas milli jissodisfa l-obbligi tiegħu skont l-Att u skont l-Artikolu 7 tal-Ftehim ŻEE. Tordna lir-Renju tan-Norveġja biex iħallas l-ispejjeż tal-proċeduri. Il-Qorti b'dan: Tiddikjara li, billi naqset milli timplimenta b'mod korrett l-Artikolu 9, paragrafi 1 u 2, u l-Artikolu 10 tal-Att imsemmi fil-punt 13b fl-Anness IX mal-Ftehim dwar iż-Żona Ekonomika Ewropea (id-Direttiva 2002/92/KE tal-Parlament Ewropew u tal-Kunsill tad-9 ta' Diċembru 2002 dwar il-medjazzjoni fl-assigurazzjoni), kif adattat għall-Ftehim taż-ŻEE permezz tal-Protokoll 1 tiegħu, fiż-żmien preskritt, l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim ŻEE. Tordna lill-Iżlanda tħallas l-ispejjeż tal-proċeduri. Avukat li jressaq proċedimenti fl-isem tiegħu stess fi Stat ŻEE ieħor minbarra dak li huwa stabbilit fih jista' jserraħ fuq il-libertà li jipprovdi servizzi u d-Direttva 77/249/KEE jekk ikun qed jaġixxi fi kapaċità professjonali, u jekk l-ordni legali nazzjonali tal-Istat ospitanti jipprevedi li avukat jista' jaġixxi f'ismu stess fil-kapaċità ta' avukat fi proċedimenti legali. Regola nazzjonali bħall-Artikolu 59 tal-Att dwar l-Avukati ta' Liechtenstein, li jistipula li avukat stabbilit fi Stat ŻEE ieħor huwa meħtieġ, fiċ-ċirkostanzi kollha u fuq inizjattiva proprja, mhux biss jipprovdi dokumentazzjoni biex jistabilixxi l-kwalifiki tiegħu, iżda wkoll li jinnotifika lill-awtoritajiet kompetenti tal-Istat ospitanti qabel ma jipprovdi servizzi f'dak l-Istat, u biex iġedded in-notifika annwalment, hija kuntrarju għall-Artikolu 7(1) tad-Direttiva 77/249/KEE u l-Artikolu 36 ŻEE. Nuqqas ta' konformità ma' regola nazzjonali bħall-Artikolu 59 tal-Att dwar l-Avukati ta' Liechtenstein ma tistax tkun kunsiderazzjoni rilevanti fir-rigward tal-possibbiltà ta' ħlas għal spejjeż legali relatati mal-forniment transfruntier ta' servizzi minn avukat. Fil-kawża E-15/13, l-Awtorità ta' Sorveljanza tal-EFTA v l-Islanda – APPLIKAZZJONI għal dikjarazzjoni li bin-nuqqas ta' adozzjoni, jew ta' notifika lill-Awtorità ta' Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi f'punt 7d tal-Anness XIX tal-Ftehim dwar iż-Żona Ekonomika Ewropea (Direttiva 2009/22/KE tal-Parlament Ewropew u tal-Kunsill tat-23 ta' April 2009 dwar inġunzjonijiet għall-protezzjoni tal-interessi tal-konsumatur), kif adattata mill-Ftehim bi Protokoll 1 tagħha, fiż-żmien preskritt, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat is-sentenza fis-6 ta' Diċembru 2013, li l-parti operattiva tagħha hija kif imiss: Il-Qorti b'dan: Tiddikjara li billi naqset milli tadotta l-miżuri neċessarji għall-implimentazzjoni tal-Att imsemmi f'punt 7d tal-Anness XIX tal-Ftehim dwar iż-Żona Ekonomika Ewropea (id-Direttiva 2009/22/KE tal-Parlament Ewropew u tal-Kunsill tat-23 ta' April 2009 dwar inġunzjonijiet għall-protezzjoni tal-interessi tal-konsumatur), kif adattat għall-Ftehim taż-ŻEE permezz tal-Protokoll 1 tiegħu, fiż-żmien preskritt, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim. Tordna lill-Islanda tħallas l-ispejjeż tal-proċeduri. Fil-Kawża E-16/13, l-Awtorità ta' Sorveljanza tal-EFTA vs Ir-Repubblika tal-Islanda – APPLIKAZZJONI għal dikjarazzjoni li billi naqset milli tadotta l-miżuri neċessarji għall-implimentazzjoni tal-Att imsemmi fil-punt 7b tal-Anness XIX dwar il-Ftehim dwar iż-Żona Ekonomika Ewropea (Direttiva 2008/122/KE tal-Parlament Ewropew u tal-Kunsill tal-14 ta' Jannar 2009 dwar il-protezzjoni ta' konsumaturi fir-rigward ta' ċerti aspetti ta' kuntratti ta' timeshare, kuntratti dwar prodotti ta' vaganza għal perijodu fit-tul, kuntratti ta' bejgħ mill-ġdid u kuntratti ta' skambju) kif adattata għall-Ftehim bi Protocol 1 tagħha, fiż-żmien preskritt, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim, il-Qorti, magħmula minn Carl Baudenbacher, President, u Imħallef-Relatur, Per Christianses u Páll Hreinsson Imħallfin, tat is-sentenza tagħha fis-6 ta' Diċembru 2013, li l-parti operattiva tagħha hija s-segwenti: Il-Qorti b'dan: Tiddikjara li, billi naqset milli timplimenta b'mod korrett l-Att imsemmi f'punt 7b tal-Anness XIX tal-Ftehim dwar iż-Żona Ekonomika Ewropea (Direttiva 2008/122/KE tal-Parlament Ewropew u tal-Kunsill tal-14 ta' Jannar 2009 dwar il-protezzjoni tal-konsumaturi fir-rigward ta' ċerti aspetti ta' kuntratti ta' timeshare, kuntratti dwar prodotti ta' vaganza għal perijodu fit-tul, kuntratti ta' bejgħ mill-ġdid u kuntratti ta' skambju) kif adattat għall-Ftehim permezz tal-Protokoll 1 tiegħu, fiż-żmien preskritt, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim. Tordna lill-Islanda tħallas l-ispejjeż tal-proċedimenti. Il-Qorti b'dan: Tiddikjara li l-Islanda naqset milli tissodisfa l-obbligi tagħha skont l-Att imsemmi f'punt 16b, l-ewwel inċiż, ta' Anness IX u punt 4, l-ewwel inċiż, ta' Anness XII tal-Ftehim dwar iż-Żona Ekonomika Ewropea (Direttiva 2009/44/KE tal-Parlament Ewropew u tal-Kunsill tas-6 ta' Mejju 2009 li temenda d-Direttiva 98/26/KE dwar il-finalità tas-saldu fil-ħlas u s-sistemi ta' pagament u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu), kif adattati għall-Ftehim bi Protokol 1 tagħha, u skont l-Artikolu 7 tal-Ftehim, billi naqqset milli taddotta l-miżuri kollha neċessarji għall-implimentazzjoni tal-Artikolu 2 tal-Att fiż-żmien preskritt. Tordna lill-Islanda tħallas l-ispejjeż tal-proċeduri. Fil-kawża E-18/13 l-Awtorità ta' Sorveljanza tal-EFTA v l-Islanda – APPLIKAZZJONI għal dikjarazzjoni li billi naqqset, fiż-żmien preskritt li taddotta jew li tinnotifika lill-Awtorità ta' Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi f'punt 21ar tal-Anness XX tal-Ftehim dwar iż-Żona Ekonomika Ewropea, li hija Direttiva 2001/81/KE tal-Parlament Ewropew u tal-Kunsill tat-23 ta' Ottubru 2001 dwar il-livelli nazzjonali massimi tal-emissjonijiet ta' ċerti inkwinanti atmosferiċi, kif adattata għall-Ftehim bi Protokol 1 tagħha, l-Islanda naqset milli tissodisfa l-obbligi tagħha skont l-Att u skont l-Artikolu 7 taż-ŻEE, il-Qorti, magħmula minn Carl Baudenbacher, President, Per Christiansen (Imħallef-Relatur), u Páll Hreinsson, Imħallfin, tat is-sentenza fis-6 ta' Diċembru 2013, li l-parti operattiva tagħha hija kif imiss: Il-Qorti b'dan: Tiddikjara li l-Islanda naqset milli tissodisfa l-obbligi tagħha skont l-Att imsemmi f'punt 21ar tal-Anness XX tal-Ftehim dwar iż-Żona Ekonomika Ewropea (Direttiva 2001/81/KE tal-Parlament Ewropew u tal-Kunsill tat-23 ta' Ottubru 2001 dwar il-livelli nazzjonali massimi tal-emissjonijiet għal ċerti inkwinanti atmosferiċi) kif adattati għall-Ftehim bi Protokol 1 tagħha, u skont l-Artikolu 7 tal-Ftehim, billi naqqset milli taddotta l-miżuri kollha neċessarji għall-implimentazzjoni tal-Att fiż-żmien preskritt. Tordna lill-Islanda tħallas l-ispejjeż tal-proċeduri. Saret talba lill-Qorti tal-EFTA permezz ta' ittra datata s-6 ta' Novembru 2013 minn Staatsgerichtshof des Fürstentums Liechtenstein (il-Qorti tal-Istat tal-Prinċipat tal-Liechtenstein), li waslet fir-Reġistru tal-Qorti fit-8 ta' Novembru 2013, għal opinjoni konsultattiva fil-kawża tal-Casino Admiral AG vs. Wolfgang Egger, dwar il-mistoqsijiet li ġejjin: X'inhuma r-rekwiżiti ġenerali tal-liġi taż-ŻEE u tal-liġi Ewropea (b'mod partikolari l-Artikoli 43 u 49 KE u l-obbligi ta' trasparenza derivati minnhom) rigward il-proċedura għall-għoti ta' konċessjonijiet ta' każinòs? Il-liġi taż-ŻEE jew il-liġi Ewropea jirrikjedu li awtorità li tkun qed tfittex li tagħti konċessjoni tistqarr f'dak iż-żmien li fih tippubblika l-avviż tagħha għal sejħa tal-offerti, kif beħsiebha tissupplimenta u tispeċifika f'aktar dettall ir-rekwiżiti stabbiliti fl-att u fir-regolament? B'mod partikolari, fil-kuntest tal-proċedura tal-offerti, hemm obbligu ġenerali li jingħata avviż minn qabel tal-importanza relattiva li ser tingħata għall-kriterji ta' għoti meta tingħata l-konċessjoni? Jekk din il-mistoqsija titwieġeb b'iva, x'inhuma r-rekwiżiti li jimponu l-liġi taż-ŻEE u l-liġi Ewropea fir-rigward tas-sustanza tal-informazzjoni li għandha tingħata f'dak l-avviż minn qabel? Fil-każ preżenti, ġew issodisfati r-rekwiżiti tal-liġi taż-ŻEE u tal-liġi Ewropea? Jekk il-Qorti tal-EFTA ssib li l-proċedura tal-offerti ma kinitx konformi mar-rekwiżiti tal-liġi taż-ŻEE u tal-liġi Ewropea: Il-liġi taż-ŻEE u l-liġi Ewropea jistabbilixxu konsegwenzi legali speċifiċi fil-każ ta' żbalji proċedurali ta' dan it-tip? Żbalji proċedurali ta' dan it-tip jistgħu jitranġaw? Jekk iva, taħt liema kundizzjonijiet? Fil-każ preżenti, ġew issodisfati r-rekwiżiti biex titwarrab il-proċedura kollha tal-offerti u tal-għoti tal-konċessjonijiet? L-attivitajiet kummerċjali tal-impriżi kkonċernati huma: il-grupp BNP Paribas: attiv fis-swieq tal-operazzjonijiet bankarji għall-konsumatur u s-servizzi finanzjarji (li minnhom jifforma parti BNPP PF), fis-servizzi ta' finanzjament u investimenti, kif ukoll fil-ġestjoni ta' assi u ta' assigurazzjoni, fuq livell dinji, il-kumpanija LaSer: prinċipalment speċjalizzata fl-offerti ta' self, bħal approprjazzjonijiet, self personali u self rinnovabbli, kif ukoll fl-offerti ta' skemi ta' pagamenti, fi Franza, il-Polonja, ir-Renju Unit, id-Danimarka, in-Norveġja u l-Pajjiżi l-Baxxi. Hija wkoll attiva bl-istess mod fit-tħaddim tal-programmi ta' fiduċja u fl-offerti tas-servizzi tal-kummerċjalizzazzjoni relazzjonali. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7153 – BNPP/LaSer, fl-indirizz li ġej: Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Rabta maż-żona ġeografika Rekwiżiti nazzjonali Oħrajn (għandhom jiġu speċifikati) Emenda tad-dokument uniku jew tas-sommarju Emenda tal-ispeċifikazzjoni tad-DPO jew tal-IĠP irreġistrata, li għaliha la d-dokument uniku u lanqas is-sommarju ma ġew ippubblikati Emenda tal-ispeċifikazzjoni li ma teħtiġx emendi tad-dokument uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-ispeċifikazzjoni li tirriżulta minn miżuri sanitarji jew fitosanitarji obbligatorji imposti mill-awtoritajiet pubbliċi (l-Artikolu 9(4) tar-Regolament (KE) Nru 510/2006) L-emenda li permezz tagħha jitneħħa l-obbligu li l-muskolu tal-għonq jiġi iżolat bis-sħana –li jitħalla bħala għażla-, tippermetti li din il-proċedura ssir ukoll f'faċilitajiet ta' tqattigħ speċjalizzati li jassiguraw l-aħjar riżultati fil-kisba tal-materja prima meħtieġa għall-manifattura. L-introduzzjoni tal-użu tan-nitriti, dejjem skont il-kwantitajiet stabbiliti mil-liġi, hija meħtieġa peress li l-preżenza tagħhom, flimkien man-nitrati, tipprovdi effikaċja aqwa kontra l-patoġeni u kontra l-ossidazzjoni waqt il-fażijiet ta' produzzjoni tal-Coppa Piacentina DPO. Hija mitluba l-introduzzjoni taz-zokkor fit-taħlita għat-tmelliħ li tiżgura stabbilizzazzjoni aqwa tal-prodott waqt li jkun qed isir. Il-kontenut massimu ta' zokkor permess huwa ta' 1,5 kg għal kull 100 kg ta' laħam frisk. L-emenda li tippermetti l-użu ta' kisi li ġej mill-majjal u mhux aktar tad-dijaframma addominali tal-majjal biss għall-kisi tippermetti l-użu ta' kisi adattat għall-finijiet tal-produzzjoni u tissodisfa l-kundizzjonijiet reali mibdula tas-suq li jagħmluha ferm diffiċli (u f'ċerti sitwazzjonijiet tas-suq, saħansitra impossibbli) li jinstabu t-tipi speċifiċi ta' kisi pprovduti qabel. Inħasset il-ħtieġa li tiddaħħal il-possibbiltà li tintuża xibka minbarra l-irbit bl-ispag biex il-prodott jinxef b'mod aktar uniformi u b'hekk jinkisbu livelli ogħla tal-kwalità. L-introduzzjoni ta' marġni ta' tolleranza ta' + 10 % għall-parametri tal-umdità tal-post ta' maturazzjoni tikkontribwixxi għat-titjib fil-kwalità tal-prodott DPO. Illum qiegħda tikber id-domanda għal prodotti aktar maturi, saħansitra aktar mill-minimu previst mill-ispeċifikazzjoni. F'dawn il-każijiet kien innutat li l-maturazzjoni fit-tul tista' tikkawża d-dħul tal-arja li twassal għall-ossidazzjoni tal-prodott jekk il-post ma jkunx umdu biżżejjed. Għal dawn ir-raġunijiet huwa xieraq li tingħata aktar flessibbiltà għall-parametri tal-umdità tal-post ta' maturazzjoni. Jitqies xieraq li jiġi pprovdut ukoll li l-fażi ta' maturazzjoni tista' titkompla anki f'postijiet oħrajn minflok kantini, sakemm il-kundizzjonijiet ambjentali jkunu ideali u tkun assigurata ċirkolazzjoni adegwata tal-arja. Fil-fatt in-nuqqas ta' tqegħid tal-prodott fil-kantini – għal perjodu li lanqas biss huwa speċifikat – ma jippreġudikax ir-riżultati eċċellenti tal-maturazzjoni tradizzjonali. L-element li jikkaratterizza l-fażi tal-maturazzjoni tal-Coppa Piacentina huwa d-dewmien ta' din il-fażi, li ddum għal mill-inqas sitt xhur: tul dan il-perjodu ta' żmien, l-effett tal-umdità taż-żona u l-ħila tal-produtturi li jidentifikaw f'dan il-perjodu l-kundizzjonijiet korretti ta' umdità u ta' temperatura f'kull fażi, filwaqt li jivvalutaw l-effett fuq ir-raffinatezza tal-prodott, jippermettu li jintlaħqu r-riżultati ta' din id-DPO. L-esperjenza tal-produtturi taż-żona tassigura l-aqwa kundizzjonijiet ta' maturazzjoni irrispettivament mill-fatt li l-prodott ma jinżammx f'kantina u fl-istess waqt tassigura r-rabta kostanti mal-ambjent. Fl-aħħar nett, it-tnaqqis tal-minimu tal-irmied minn 4 % għal 1 % qed isir b'konformità mal-livell minimu ta' melħ permess u li minnu jiddependi ħafna l-irmied u barra minn hekk dan huwa konsistenti mat-tendenza kostanti tat-tnaqqis tal-melħ fl-ikel. Prodotti tal-laħam (imsajrin, immellħin, affumikati, eċċ.) Il-"Coppa Piacentina" hija prodott tal-laħam tal-majjal, immellaħ u mmaturat b'mod naturali, ippreżervat nej. Tiġi prodotta mill-muskoli tan-naħa ta' fuq tal-għonq. Il-prodott finali għandu forma ċilindrika ftit irqaq fit-trufijiet, b'konsistenza kompatta mhux elastika; meta tinqata', il-biċċiet huma omoġenji, b'kulur aħmar bi strixxi bojod fir-roża qishom irħam. Il-Coppa Piacentina ġejja mill-majjali mwielda, imrobbija u maqtula fl-Emilia Romagna u fil-Lombardia. Id-denominazzjoni Coppa Piacentina tibbenefika mid-deroga prevista fl-Artikolu 5(3) tar-Regolament (UE) Nru 1151/2012. Għandhom jiġu segwiti regoli dettaljati dwar l-użu u l-kompożizzjoni tar-razzjon tal-għalf. It-tmigħ tal-majjali huwa maqsum f'żewġ stadji u huwa bbażat prinċipalment fuq il-produzzjoni taċ-ċereali li ġejjin mill-makrożona definita fil-punt 3.3. Ir-razzjon medju tal-ikel tal-majjali huwa magħmul l-iktar minn maxx tal-qamħ u mbagħad xgħir, nuħħala, sojja, u supplimenti ta' minerali. Il-prodotti sekondarji tal-ħalib (ix-xorrox, il-baqta u x-xorrox tal-butir) jiġu pprovduti fil-parti l-kbira mill-imħaleb li jinsabu fiż-żona ġeografika definita. L-istadji kollha tal-produzzjoni, tal-ikkurar, tal-irbit, tat-tnixxif u ta' maturazzjoni tal-Coppa Piacentina jseħħu fiż-żona indikata fil-punt 4 li ġej. L-attivitajiet ta' ppakkjar, tiflil u tqattigħ f'porzjonijiet għandhom isiru taħt is-superviżjoni tal-awtorità ta' kontroll maħtura, u esklussivament fiż-żona tal-ipproċessar indikata fil-punt 4. Biex jinżammu l-karatteristiċi oriġinali u partikolari tal-prodott jeħtieġ li l-attivitajiet ta' ppakkjar, tiflil u tqattigħ f'porzjonijiet isiru fiż-żona ġeografika ta' produzzjoni minn ħaddiema li għandhom għarfien speċifiku tal-prodott. Il-kuntatt mal-arja u l-espożizzjoni tal-prodott imfellel jew imqatta' f'porzjonijiet mingħajr il-kisi tiegħu f'kundizzjonijiet ambjentali mhux magħrufa aktarx li jwassal għall-ossidazzjoni u għalhekk il-flieli jew il-wiċċ li jitqatta' jiswiedu, b'riżultat li jintilef il-kulur aħmar jgħajjat karatteristiku tad-dgħif, ix-xaħam jitranġat u tinbidel it-togħma. Il-prodott li jitqiegħed għall-bejgħ għandu jkollu l-kliem "Coppa Piacentina". Id-denominazzjoni "Coppa Piacentina" għandha tkun miktuba fuq it-tikketta b'ittri ċari u li ma jitħassrux, li jintgħarfu sew minn kull kitba oħra li hemm fuq it-tikketta u għandhom ikunu segwiti mill-ewwel mill-kitba "Denominazzjoni Protetta tal-Oriġini". Kull deskrizzjoni mhux permessa espliċitament hija pprojbita. Madankollu, tista' ssir kwalunkwe referenza għal ismijiet jew ditti jew marki privati sakemm dawn ma jkollhomx l-għan ta' tifħir jew ikunu maħsuba biex iqarrqu bil-konsumatur, kif ukoll l-isem tal-impriżi tat-trobbija tal-ħnieżer minn fejn ikun ġej il-prodott. Iż-żona ta' produzzjoni tal-Coppa Piacentina tinkludi t-territorju kollu tal-provinċja ta' Piacenza, iżda biss dawk il-partijiet b'altitudni taħt id-900 metru 'l fuq mil-livell tal-baħar. Il-produzzjoni tal-Coppa Piacentina tmur lura għal żmien ir-Rumani u baqgħet tintiret maż-żmien filwaqt li kkonċentrat fiż-żona ġeografika tal-provinċja ta' Piacenza. L-importanza taż-żona ta' produzzjoni tal-Coppa Piacentina hija assoċjata mal-iżvilupp ta' kultura rurali tipika tal-Padania kollha, li mit-territorju tagħha toħroġ il-materja prima (l-Emilia Romagna u l-Lombardia). Fiż-żona tal-provvista tal-materja prima, l-iżvilupp tat-trobbija tal-annimali huwa marbut mal-kultivazzjoni estensiva ta' ċereali u mas-sistemi tal-ipproċessar tal-prodotti tal-ħalib, partikolarment speċjalizzata, li ddeterminaw il-ħajra lokali għat-trobbija tal-majjali. Fil-provinċja ta' Piacenza ġiet żviluppata u baqgħet tintiret il-kapaċità speċifika tal-produtturi lokali fl-għażla u l-ipproċessar tal-qatgħat tal-laħam. L-operaturi huma meħtieġa li jkollhom kompetenzi partikolari biex inaddfu u jorqmu kif suppost il-qatgħat tal-laħam biex ineħħu x-xaħam żejjed u l-biċċiet irqaq tad-dgħif. Din l-operazzjoni tipprepara l-qatgħat tal-muskoli kif xieraq għall-operazzjonijiet sussegwenti ta' maturazzjoni u ta' rbit. Il-preżenza ta' widien friski u mogħnija bl-ilma, u l-għoljiet miksija bil-boskijiet huma riflessi b'mod pożittiv fil-kundizzjonijiet tal-postijiet ta' maturazzjoni. Il-Coppa Piacentina hija kkaratterizzata mill-forma ċilindrika li tirqaq ftit fit-trufijiet. Għandha konsistenza kompatta u mhux elastika. It-togħma ħelwa u delikata titjieb aktar ma ddum timmatura. Il-parti ta' barra hija miksija minn saff irqiq ta' moffa li tiżviluppa tul il-perjodu ta' maturazzjoni. Meta jinqata' l-felli jkollu kulur aħmar bi strixxi bojod fir-roża qishom irħam. Il-qatgħa tal-muskolu użat għall-produzzjoni tal-Coppa Piacentina ġejja mill-majjal tqil Taljan. Ir-rekwiżiti tal-"Coppa Piacentina" jiddependu mill-kundizzjonijiet ambjentali u mill-fatturi naturali u umani. B'mod partikolari, il-karatterizzazzjoni tal-materja prima hija marbuta strettament maż-żona ġeografika ta' provvista definita, li fiha żviluppaw tekniki tat-trobbija tal-majjal tqil Taljan iddeterminati mill-kwalità tal-qatgħat tal-laħam użat għall-produzzjoni tal-"Coppa Piacentina". Barra minn hekk, l-ipproċessar tal-Coppa Piacentina fiż-żona tal-provinċja ta' Piacenza huwa marbut mal-operaturi lokali li maż-żmien żviluppaw għarfien speċifiku fl-operazzjonijiet ta' tirqim tal-qatgħa tal-laħam li jħejju l-prodott biex ikollu l-forma karatteristika aktar irqiqa fit-truf. Il-ħiliet tekniċi tal-produtturi fl-operazzjonijiet ta' tmelliħ flimkien mal-għarfien ta' ġestjoni tal-fażijiet ta' maturazzjoni jkomplu juru r-rabta tal-"Coppa Piacentina" mat-territorju ta' produzzjoni tiegħu. Il-fatturi ambjentali huma marbuta sew mal-karatteristiċi taż-żona ta' produzzjoni u b'mod partikolari l-klima, li taffettwa b'mod determinanti l-karatteristiċi tal-prodott lest, billi tikkontribwixxi għar-riżultat tajjeb tal-istadji ta' maturazzjoni tal-prodott. B'hekk "il-materja prima – il-prodott – id-denominazzjoni" flimkien huma marbutin ukoll mal-iżvilupp soċjoekonomiku speċifiku taż-żona konċernata, b'karatteristiċi li ma jinsabu mkien ieħor. It-test sħiħ tal-ispeċifikazzjoni tal-prodott huwa disponibbli fuq il-websajt: billi tidħol direttament fil-paġna ewlenija tas-sit elettroniku tal-Ministeru tal-Agrikultura, l-Ikel u l-Forestrija (http://www.politicheagricole.it), u tikklikkja fuq "Qualità e sicurezza (Kwalità u Sigurtà) (fuq in-naħa tal-lemin tal-iskrin) u mbagħad fuq "Disciplinari di Produzione all'esame dell'UE" (Regolamenti ta' Produzzjoni għall-evalwazzjoni tal-UE). Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Rabta maż-żona ġeografika Rekwiżiti nazzjonali Oħrajn (għandhom jiġu speċifikati) Emenda tad-dokument uniku jew tas-sommarju Emenda tal-ispeċifikazzjoni tad-DPO jew tal-IĠP irreġistrata, li għaliha la d-dokument uniku u lanqas is-sommarju ma ġew ippubblikati Emenda tal-ispeċifikazzjoni li ma teħtiġx emendi tad-dokument uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-ispeċifikazzjoni li tirriżulta minn miżuri sanitarji jew fitosanitarji obbligatorji imposti mill-awtoritajiet pubbliċi (l-Artikolu 9(4) tar-Regolament (KE) Nru 510/2006) L-introduzzjoni tal-użu tan-nitriti, dejjem skont il-kwantitajiet stabbiliti mil-liġi, hija meħtieġa peress li l-preżenza tagħhom, flimkien man-nitrati, tipprovdi effikaċja aqwa kontra l-patoġeni u kontra l-ossidazzjoni waqt il-fażijiet ta' produzzjoni tas-Salame Piacentino DPO. Teħtieġ l-introduzzjoni tan-noċemuskata fit-taħlita tat-tmelliħ biex jerġa' jibda jintuża ingredjent li kien jintuża fir-riċetta antika tradizzjonali tal-produzzjoni. L-emenda li tawtorizza l-użu ta' kulturi ta' fermentazzjoni għandha l-għan li tiżgura t-tħaffif tal-proċess ta' fermentazzjoni, li llum hija dejjem aktar diffiċli minħabba li hawn inqas preżenza ta' flora batterika fl-ambjenti minħabba l-ħtiġijiet attwali ta' iġjene. Għandu jiddaħħal il-limitu massimu tad-daqs tas-salami Piacentino biex ikun iggarantit il-ħarsien kostanti tat-tradizzjoni tal-produzzjoni tas-Salame Piacentino DPO. Is-Salame Piacentino tradizzjonalment huwa ta' daqs żgħir. Għaldaqstant jitqies xieraq li tiddaħħal restrizzjoni dwar id-daqs massimu tas-salami, sabiex iż-żmien ta' maturazzjoni pprovdut mill-ispeċifikazzjoni jkun l-aħjar għal dan id-daqs tradizzjonali, li jippermetti maturazzjoni omoġenea u ideali. Barra minn hekk, jekk wieħed jistabbilixxi d-daqs massimu tal-prodott, ikun jista' jiġi żgurat li ż-żieda għal 2 kg tal-piż massimu permess għall-prodott li jrid jitqatta' bl-ebda mod ma jibdel il-karatterisitiċi tal-kwalità tal-istess prodott biex b'hekk jiġi żgurat li s-salami maħsub għat-tqattigħ ikollu l-istess dehra tal-felli u l-istess uniformità ta' maturazzjoni bħall-prodott li jkun ser jinbiegħ sħiħ. Għall-prodott maħsub għat-tqattigħ huwa previst l-użu ta' xibka ta' spag li jiġġebbed. Dan l-ispag jiffaċilita t-tqattigħ għaliex huwa aktar faċli biex jitneħħa qabel jibda t-tqattigħ. L-introduzzjoni ta' marġni ta' tolleranza ta' + 10% għall-parametri tal-umdità tal-post ta' maturazzjoni tikkontribwixxi għat-titjib fil-kwalità tal-prodott DPO. Illum qiegħda tikber it-talba għal prodotti aktar maturi, saħansitra aktar mill-minimu previst mill-ispeċifikazzjoni. F'dawn il-każijiet kien innutat li l-maturazzjoni fit-tul tista' tikkawża d-dħul tal-arja li twassal għall-ossidazzjoni tal-prodott jekk il-post ma jkunx umdu biżżejjed. Għal dawn ir-raġunijiet huwa xieraq li tingħata aktar flessibbiltà għall-parametri tal-umdità tal-post ta' maturazzjoni. Inħasset il-ħtieġa li jiżdied il-piż massimu permess għall-prodott li jrid jitqatta' sabiex jiġu eliminati xi problemi marbuta mal-ammont ta' skart li jiġi ġġenerat u mar-rendiment baxx li jinkiseb meta jitqatta' prodott żgħir. It-tnaqqis tal-minimu tal-irmied minn 4 % għal 1,5 % qed isir b'konformità mal-livell minimu ta' melħ permess u li minnu jiddependi ħafna l-irmied u barra minn hekk dan huwa konsistenti mat-tendenza kostanti tat-tnaqqis tal-melħ fl-ikel. It-tnaqqis tal-pH fil-prodott lest minn 5,4 għal 5,2 huwa konsistenti mal-introduzzjoni tal-għażla li jintużaw kulturi li jħaffu l-proċess ta' fermentazzjoni kif deskritt aktar 'il fuq. Il-bidla minima ta' 0,2 fil-pH ma taffettwax il-kwalità jew il-karatteristiċi organolettiċi tal-prodott. Prodotti tal-laħam (imsajrin, immellħin, affumikati, eċċ.) Is-"Salame Piacentino" jappartjeni għall-prodotti mmellħin u mmaturati b'mod naturali, miksija b'borża magħmula mill-imsaren tal-majjal (imsejħa "diritto"), li jittieklu nejjin. Għall-produzzjoni tas-"Salame Piacentino" jintuża d-dgħif tal-majjal flimkien max-xaħam tal-majjal fi proporzjon ta' 10 % għal 30 %. Il-prodott lest għandu forma ċilindrika, il-lewn tal-felli huwa aħmar jgħajjat imlaqqax b'tikek ta' xaħam abjad fir-roża, it-togħma hija tipika, qawwija ħafna, pjuttost ħelwa, b'riħa karatteristika tal-laħam magħmul zalzett. Is-Salame Piacentino ġej mill-majjali mwielda, imrobbija u maqtula fl-Emilia Romagna u fil-Lombardia. Id-denominazzjoni Salame Piacentino tibbenefika mid-deroga prevista fl-Artikolu 5(3) tar-Regolament (UE) Nru 1151/2012. Għandhom jiġu segwiti regoli dettaljati dwar l-użu u l-kompożizzjoni tar-razzjon tal-għalf. It-tmigħ tal-majjali huwa maqsum f'żewġ stadji u huma bbażat prinċipalment fuq il-produzzjoni taċ-ċereali li ġejjin mill-makrożona ddefinita fil-punt 3.3. Ir-razzjon medju tal-ikel tal-majjali huwa magħmul l-iktar minn maxx tal-qamħ u mbagħad xgħir, nuħħala, sojja, u supplimenti ta' minerali. Il-prodotti sekondarji tal-ħalib (ix-xorrox, il-baqta u x-xorrox tal-butir) jiġu pprovduti fil-parti l-kbira mill-imħaleb li jinsabu fiż-żona ġeografika definita. L-istadji kollha tal-produzzjoni, tat-tmelliħ, tat-taħlit, tat-tqegħid fl-imsaren, tat-tnixxif, u ta' maturazzjoni tas-Salame Piacentino jseħħu fiż-żona indikata fil-punt 4 li ġej. L-attivitajiet ta' ppakkjar, tiflil u tqattigħ f'porzjonijiet għandhom isiru taħt is-superviżjoni tal-awtorità ta' kontroll maħtura, u esklussivament fiż-żona tal-ipproċessar indikata fil-punt 4. Biex jinżammu l-karatteristiċi oriġinali u partikolari tal-prodott jeħtieġ li l-attivitajiet ta' ppakkjar, tiflil u tqattigħ f'porzjonijiet isiru fiż-żona ġeografika ta' produzzjoni minn ħaddiema li għandhom għarfien speċifiku tal-prodott. Il-kuntatt mal-arja u l-espożizzjoni tal-prodott imfellel jew imqatta' f'porzjonijiet mingħajr l-imsaren f'kundizzjonijiet ambjentali mhux magħrufa aktarx li jwassal għall-ossidazzjoni u għalhekk il-flieli jew il-wiċċ li jitqatta' jiswiedu, b'riżultat li jintilef il-lewn aħmar jgħajjat karatteristiku tad-dgħif, ix-xaħam jitranġat u tinbidel it-togħma. Il-prodott li jitqiegħed għall-bejgħ għandu jkollu l-kliem "Salame Piacentino". Id-denominazzjoni "Salame Piacentino" għandha tkun miktuba fuq it-tikketta b'ittri ċari u li ma jitħassrux, li jintgħarfu sew minn kull kitba oħra li hemm fuq it-tikketta u għandhom ikunu segwiti mill-ewwel mill-kitba "Denominazzjoni Protetta tal-Oriġini". Kull deskrizzjoni mhux permessa espliċitament hija pprojbita. Madankollu, tista' ssir kwalunkwe referenza għal ismijiet jew ditti jew marki privati sakemm dawn ma jkollhomx l-għan ta' tifħir u ma jkunux maħsuba biex iqarrqu bil-konsumatur, kif ukoll fir-rigward tal-isem tal-impriżi tat-trobbija tal-ħnieżer minn fejn ikun ġej il-prodott. Iż-żona ta' produzzjoni del Salame Piacentino tinkludi t-territorju kollu tal-provinċja ta' Piacenza, iżda biss dawk il-partijiet b'altitudni taħt id-900 metru 'l fuq mil-livell tal-baħar, minħabba l-kundizzjonijiet klimatiċi partikolari. Il-produzzjoni tas-Salame Piacentino tmur lura għal żmien ir-Rumani u baqgħet tintiret maż-żmien filwaqt li kkonċentrat fiż-żona ġeografika tal-provinċja ta' Piacenza. L-importanza taż-żona ta' produzzjoni tas-Salame Piacentino hija assoċjata mal-iżvilupp ta' kultura rurali tipika tal-Padania kollha, li mit-territorju tagħha toħroġ il-materja prima (l-Emilia Romagna u l-Lombardia). Fiż-żona tal-provvista tal-materja prima, l-iżvilupp tat-trobbija tal-annimali huwa marbut mal-kultivazzjoni estensiva ta' ċereali u mas-sistemi tal-ipproċessar tal-prodotti tal-ħalib, partikolarment dik speċjalizzata, li ddeterminaw il-ħajra lokali għat-trobbija tal-majjali. Fil-provinċja ta' Piacenza ġiet żviluppata u baqgħet tintiret il-kapaċità speċifika tal-produtturi lokali fl-għażla u l-ipproċessar tad-dgħif u x-xaħam. Barra minn hekk, il-preżenza ta' widien friski u mogħnija bl-ilma, u l-għoljiet miksija bil-boskijiet huma riflessi b'mod pożittiv fil-kundizzjonijiet tal-postijiet ta' maturazzjoni. Is-Salame Piacentino huwa kkaratterizzat mit-togħma ħelwa u qawwija li tiżviluppa waqt il-maturazzjoni. Id-dgħif tal-felli huwa ta' lewn aħmar jgħajjat b'tikek ta' xaħam ta' lewn abjad. Il-materja prima użata għall-produzzjoni tas-Salame Piacentino tikkonsisti f'qatgħat differenti tal-laħam imnaddfa u magħżula sew u li ġejjin mill-majjali li għandhom il-karatteristiċi tipiċi tal-majjal tqil Taljan. Ir-rekwiżiti karatteristiċi tas-"Salame Piacentino" jiddependu mill-kundizzjonijiet ambjentali u mill-fatturi naturali u umani. B'mod partikolari, il-karatterizzazzjoni tal-materja prima hija marbuta strettament maż-żona ġeografika ta' provvista definita, li fiha żviluppaw tekniki tat-trobbija tal-majjal tqil Taljan iddeterminati mill-kwalità tal-qatgħat tal-laħam użati għall-produzzjoni tas-Salame Piacentino. Barra minn hekk, l-ipproċessar tas-Salame Piacentino fiż-żona tal-provinċja ta' Piacenza huwa marbut mal-operaturi lokali li maż-żmien żviluppaw għarfien speċifiku fl-għażla ta' qatgħat ta' dgħif u fit-taħlit tagħhom max-xaħam u mal-ħwawar. Il-kapaċitajiet tekniċi tal-produtturi fl-ipproċessar u t-tħin tal-laħam flimkien mal-esperjenza fil-ġestjoni tal-maturazzjoni tas-Salame Piacentino jkomplu juru r-rabta tas-Salame Piacentino mat-territorju ta' produzzjoni tiegħu. Il-fatturi ambjentali huma marbuta sew mal-karatteristiċi taż-żona ta' produzzjoni u b'mod partikolari l-klima, li taffettwa b'mod determinanti l-karatteristiċi tal-prodott lest, billi tikkontribwixxi għar-riżultat tajjeb tal-istadji ta' maturazzjoni tal-prodott. B'hekk "il-materja prima – il-prodott – id-denominazzjoni" flimkien huma marbutin ukoll mal-iżvilupp soċjoekonomiku speċifiku taż-żona konċernata, b'karatteristiċi li ma jinstabu mkien ieħor. It-test sħiħ tal-ispeċifikazzjoni tal-prodott huwa disponibbli fuq il-websajt: billi tidħol direttament fil-paġna ewlenija tas-sit elettroniku tal-Ministeru tal-Agrikultura, l-Ikel u l-Forestrija (http://www.politicheagricole.it), u tikklikkja fuq "Qualità e sicurezza" (Kwalità u Sigurtà) (fuq in-naħa tal-lemin tal-iskrin) u mbagħad fuq "Disciplinari di Produzione all'esame dell'UE" (Regolamenti ta' Produzzjoni għall-evalwazzjoni tal-UE). F'paġna 12, it-test li jirreferi għall-Għajnuna mill-Istat Nru SA.37391 huwa imħassar u mibdul b'li ġej: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit:
Extracted from C_088_2014.html